Odense Adresse-Contoirs Efterretninger, 1846-10-15
Efter at en Forening mellem de Eligerede i Svendborg, Amts 4 Kjøbstæder, i Medfør af et Forslag fra Agent Ploug i Faaborg, den 15 Septbr. 1844 var traadt i Virksomhed, tiltraadte Borgerrepræsentanterne i Stiftets øvrige 6 Kjøbstæder, ifølge Jndbydelse, denne Forening, og hvorefter et Møde af Delegerede fra samtlige Kommuners Eligerede, i Forening med Odense Borgerrepræsentation, blev afholdt paa Odense Raadhuus den 15 April d. A., med det Øiemeed, ved Samvirken og Forening af de kommunale Evner og Kræfter at bidrage til Kjøbstad Kommunernes Velvære og Fremtarv, saavelsom til Kommunalvæsenets Udvikling og Selvstændighed i enhver gavnlig og lovlig Retning. Dirigenten i den hidtil stedfundne Forening, Gjæstgiver Lacoppidan, indledede Forhandlingen. Ved Stemmegivning blev derefter for det løbende Aar valgt som Dirigent Prokurator S. Hansen, som Suppleant Kjøbmand H. C. Nielsen og som Protokolfører Kjøbmand Heinr. Schmidt. De ordentlige Møder bestemtes derefter til 2 om Aaret, 15 April og 15 September, men hvis en eller anden Kommune af sær vigtige Aarsager forlanger et Extramøde, og tillige gjør Dirigenten bekjendt med Gjenstanden og derom averterer de øvrige Repræsentantskaber, da er Dirigenten pligtig at foranstalte Møde afholdt. Jøvrigt skulle de Forslag, som attraaes behandlede i Forsamlingerne, enten efter Begjæring af en Repræsentant eller andre Borgere, saa betimelig fremsendes til Dirigenten, at denne i det først afholdende Møde kan bringe Sagen under Forhandling. Repræsentantskaberne ere berettigede at møde in pleno eller ved De legerede, saavelsom og at indføre een eller anden dygtig Borger, skjøndt denne ikke er Eligeret. J Sager som ved Stemmegivning skulle afgjøres, blev Stemmeberettigelsen saaledes normeret, at Odense har 10, Nyborg 3, Svendborg 4, Rudkjøbing 2, Assens 3, Middelfart 2, Bogense 2, Kjerteminde 2 og Faaborg 2 Stemmer. Af eller Tilgang i Folkemængden vil i Fremtiden kunne modificere Stemmetallet. Den sædvanlige parlamentariske Orden i slige Forsamlinger blev vedtaget som Regel ved Forhandlingerne, og hvad Afstemning angaaer blev det bestemt, at Fuldmagt fra den ene Delegerede til den anden ikke i saavidt er gjeldende. – Det i nærværende Møde fra et Medlem fremsatte Forslag, at see bevirket igjennem Stændersalen, at et Kjøbstad Amtsraad blev erigeret, i Lighed med hvad der gjelder for Landbostanden, blev erkjendt for gavnligt og ønskeligt, men da man p. t. fandt Aspecterne for denne nyttige Indretning mindre heldige, saa besluttedes at adjournere denne Sag. – Et fra samme Medlem indbragt Forslag, at see udvirket samme Myndighed i den danske Kjøbstad Bestyrelse, som er indrømmet de slesvigske Kommuner, blev af samme Betragtning indtil videre udsat. - Jndbemeldte Medlems 3die Forslag, at Borgerrepræsentanterne burde i Stændersalen udtale sine Anskuelser om den almindelige Værnepligt, blev gjort til Gjenstand for en Committee-Behandling, og hvortil udvalgtes 5 Medlemmer, Ploug, Sørensen, S. Hansen, C. H. Hansen og H. Schmidt. - Det fra en Eligeret i Nyborg fremleverede Forslag, ved en Jndstilling til Stænderne at bevirke, at Medlemmerne af de forskjellige Kommunens Commissioner skulle, ligesom Borgerrepræsentanterne, underkastes Valg hvert 6te Aar, samt at hver særegen Commission skulde bestaae af 5 Medlemmer, Byfoged og Præst inclusive, blev vedtaget at skulle yderligere behandles i et følgende Møde. - Det vedtoges sluttelig at indgaae til vedkommende Autoritet med en kraftig Petition om en FilialbanksOprettelse i Fyen, og hvorom Dirigenten blev anmodet nærmere at forelægge et Udkast, det han anlovede. Mødet den 11 Juli 1846. Jfølge Jndbydelsen igjennem Avisen mødte Delegerede fra Stiftets Kjøbstad-Kommuner, saa og Agent Ploug af Faaborg, for at drøfte den af den dertil udnævnte Committee udarbeide Jndstilling til Stænderne om almindelig Værnepligt. Udkastet blev da af Forsamlingen postviis gjennemgaaet og forsynet med saadanne Ændringer, som efter behørig Discussion og Afstemning af Pluraliteten befandtes passende. Det blev derefter overdraget Dirigenten at besørge Dokumentet reenskrevet og snarest muligt, efter at være underskrevet af Borgerrepræsentanterne i Odense, fremsendt til en af de nærmere Kjøbstæder, og derefter pr. Expresse fra Sted til Sted, for med Underskrift af de Eligerede at forsynes. Saavidt gjørligt skulle de Eligerede i de resp. Kommuner tage Afskrift af Documentet, for at give de øvrige Borgere Leilighed til ved Underskrifter at deeltage i Sagen, og Documentet vil derefter, og snarest mulig, være at tilstille Agent og Stænderdeputeret Bruun til Fremlæggelse i Stænderforsamlingen, for det Tilfælde at noget Forslag der fremkommer om almindelig Værnepligt. (Forts.)